
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO ,,GELGAUDIŠKIO  VAIKŲ DARŽELIO  ,,EGLUTĖ“ RENOVACIJA“

2010 m. sausio 28 d. Nr. T -25
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049, 2008, Nr.113-4290) 16 str. 2 d. 41 p., nusprendžia:


1. Pritarti projekto „Gelgaudiškio vaikų darželio ,,Eglutė“ renovacija“ rengimui.

2. Rengti ir teikti projektinį pasiūlymą bei paraišką Europos Sąjungos 2007-2013 m. Sanglaudos skatinimo veiksmų programos 3.2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ finansavimui pagal priemonę  VP3-2.2-ŠMM-06-R „Investicijos į ikimokyklines ugdymo įstaigas“.  


3. Užtikrinti reikiamą ne mažesnį  kaip 15 proc. projekto finansavimą nuo bendros projekto vertės iš rajono savivaldybės biudžeto lėšų ir netinkamų išlaidų, kurių nepadengs paramos lėšos, apmokėjimą, jei pagal pateiktą paraišką bus skirta Europos Sąjungos Sanglaudos skatinimo veiksmų programos  parama. 


4. Įpareigoti rajono savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška   susijusius dokumentus.


5. Skirti rajono savivaldybės administracijos Ūkio skyriaus vyresniąją specialistę Aušrą Slidziauskienę pagal 2010 m. sausio 25 d. jungtinės veiklos sutartį Nr.VL-52 projekto „Gelgaudiškio vaikų darželio ,,Eglutė“ renovacija“  vadove, atsakinga už  projekto įgyvendinimą.                      


6. Skirti projekto „Gelgaudiškio vaikų darželio ,,Eglutė“ renovacija“  finansininke  Gelgaudiškio vaikų darželio ,,Eglutė“  buhalterę Rasitą Kupstaitienę.
Meras





Juozas Bertašius

